b'\n_START_ARTICLE_\nVaivoryk\xc5\xa1tinis eukaliptas\n_START_SECTION_\nPaplitimas\n_START_PARAGRAPH_\nTai vienintel\xc4\x97 eukalipt\xc5\xb3 r\xc5\xab\xc5\xa1is, kuri savaime paplitusi ir \xc5\xa1iauriniame \xc5\xbdem\xc4\x97s pusrutulyje. Savaime auga Papua, Naujosios Britanijos, Seramo, Sulavesio,Mindanao sal\xc5\xb3 atogr\xc4\x85\xc5\xbe\xc5\xb3 mi\xc5\xa1kuose, kur gausu lietaus.\n_START_SECTION_\nMorfologija\n_START_PARAGRAPH_\nVaivoryk\xc5\xa1tinio eukalipto kamieno i\xc5\xa1orin\xc4\x97 \xc5\xbeiev\xc4\x97 kasmet, bet skirtingu metu lupasi vertikaliais lopiniais, po kuriais atsiveria ry\xc5\xa1kiausi\xc5\xb3 atspalvi\xc5\xb3 nauja \xc5\xbeiev\xc4\x97. Brand\xc5\xbei\xc5\xb3 med\xc5\xbei\xc5\xb3 \xc5\xbeiev\xc4\x97 tams\xc4\x97ja, suteikdama violetinius, vy\xc5\xa1ninius, oran\xc5\xbeinius, melsvus, raudonus ir kitokius atspalvius. Pasodint\xc5\xb3 med\xc5\xbei\xc5\xb3 u\xc5\xbe nat\xc5\xabralaus arealo rib\xc5\xb3, \xc5\xbeiev\xc4\x97 neturi toki\xc5\xb3 intensyviai ry\xc5\xa1ki\xc5\xb3 atspalvi\xc5\xb3, kaip pas augan\xc4\x8dius savaiminiame paplitimo areale.\n_START_SECTION_\nMatmenys ir augimas\n_START_PARAGRAPH_\nVaivoryk\xc5\xa1tinis eukaliptas viena i\xc5\xa1 spar\xc4\x8diausiai augan\xc4\x8di\xc5\xb3 med\xc5\xbei\xc5\xb3 r\xc5\xab\xc5\xa1i\xc5\xb3. Paprastai u\xc5\xbeauga iki 60 m su iki 2 m skersmens kamienu, re\xc4\x8diau pasitaiko i\xc5\xa1skirtiniai med\xc5\xbeiai iki 75-80 m auk\xc5\xa1\xc4\x8dio su iki 3 m skersmens kamienais.\n_START_SECTION_\nAuginimas Lietuvoje\n_START_PARAGRAPH_\nVaivoryk\xc5\xa1tini\xc5\xb3 eukalipt\xc5\xb3 auginimui Lietuvos klimatas yra nepalankus.'